stanford-oval/wikipedia huggingface dataset:
Siempre hace frío

Siempre hace frío (באנגלית It's Always Cold, ובעברית: זה תמיד קר) הוא סינגל שהוקלט על ידי הזמרת-יוצרת האמריקאית סלינה, מתוך אלבומה, Siempre Selena. השיר יצא לאור ב-27 בינואר 1996, על ידי חברת התקליטים EMI רקורדס, כסינגל הראשון מתוך האלבום.
השיר הגיע למקום השני במצעד השירים הלטיניים.
רקע וכתיבה

השיר נכתב במקור על ידי קוקו סאנצ'ס והופק על ידי א.ב. קינטנייה. השיר הוקלט על ידי סלינה בסוף 1994, עבור פסקול הסרט "דון חואן דה מרקו". לאחר מכן, הוחלט שלא לעשות בו שימוש לפסקול, מה שהוביל את קינטנייה, המפיק המוזיקלי שלו, לצרף אותו לאלבומה של סלינה Siempre Selena, שיצא לאחר מותה בשנת 1995.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות.
גרסאות נוספות

את השיר הקליטו אמנים נוספים כדוגמת:
הזמר קוקו סאנצ'ס, שהוציא את השיר בשנת 1956 בשם "Siempre hace frío".
הזמרת האמריקאית לינדה רונסטאדט, הקליטה את השיר בשנת 1991 וכללה אותו באלבום Mas Canciones, שיצא לאור בשנת 1991.
מיקומי שיא

|   ‏‏‏  מצעדים ודירוגים (1996)> מדינה |   ‏‏‏  מצעדים ודירוגים (1996)> מצעד |   ‏‏‏  מצעדים ודירוגים (1996)> מיקום שיא |   ‏‏‏  מצעדים ודירוגים (1996)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים המקסיקניים האזוריים | 2 |  |
|  ארצות הברית | מצעד השירים הלטיניים | 2 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 27 בינואר 1996 | תקליט • תקליטור | EMI |  |
הערות שוליים

1 2 3 4  Selena - Siempre Selena, Discogs (באנגלית)
1 2 3  Selena - Siempre Hace Frío, Discogs (באנגלית)
↑  Selena, Billboard
↑  Selena – Siempre Hace Frío (באנגלית), נבדק ב-2020-11-17
↑  Michael Kamen - Don Juan DeMarco (Original Motion Picture Soundtrack), Discogs (באנגלית)
↑  La Leyenda (Version Deluxe), נבדק ב-2020-11-17
↑  Siempre Hace Frio (Remastered)
↑  Linda Ronstadt - Mas Canciones, Discogs (באנגלית)
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena LIVE! The Last Concert • Unforgettable: The Live Album • Selena ¡VIVE! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones - 17 Super Éxitos • 12 Super Éxitos • Las Reinas Del Pueblo • Éxitos y Recuerdos • All My Hits Vol. 1 • All My Hits Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • פיאסטה דה לה פלור • אנשים שהושפעו מסלינה • מיראדור דה לה פלור • לסלינה, באהבה • קיו-פרודקשנס • Selena Etc. • סלינה לנצח • Selena ¡VIVE! • סלינידד • רצח סלינה (הסוד של סלינה • יולנדה סלדיבר • משפט יולנדה סלדיבר) • סלינה • סלינה: הסדרה • קורפוס: סרט ביתי על סלינה • א.ב. קינטנייה • כריס פרס • אברהם קינטנייה • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Mentiras" • "Sukiyaki" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Amame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy like That" • "Como Te Quiero Yo A Ti" |  |
Memories...Do Not Open

Memories...Do Not Open (בעברית: זיכרונות ... אל תפתח) הוא אלבום הבכורה של הצמד הדיג'יים האמריקאים הצ'יינסמוקרס. האלבום יצא לאור ב-7 באפריל 2017, על ידי חברת התקליטים קולומביה רקורדס, Disruptor Records.
סיבוב הופעות

כדי לקדם את האלבום, יצאו הצ'יינסמוקרס ב-13 באפריל 2017, לסיבוב ההופעות הראשון שלהם, "Memories Do Not Open Tour". במהלך סבב ההופעות הופיעו חברי הצמד בישראל ב-3 באוגוסט 2017, במתחם הלייב פארק שבראשון לציון.
רשימת רצועות

| Memories> ..Do Not Open.מס' | Memories> ..Do Not Open.שם | Memories> ..Do Not Open.משך | Memories> ..Do Not Open. | Memories> ..Do Not Open. | Memories> ..Do Not Open. | Memories> ..Do Not Open. | Memories> ..Do Not Open. | Memories> ..Do Not Open. | Memories> ..Do Not Open. |
| --- | --- | --- | --- | --- | --- | --- | --- | --- | --- |
| 1. | The One  | 2:57 |  |  |  |  |  |  |  |
| 2. | Break Up Every Night  | 3:27 |  |  |  |  |  |  |  |
| 3. | Bloodstream  | 3:44 |  |  |  |  |  |  |  |
| 4. | Don't Say (בהשתתפות אמילי וורן)   | 3:48 |  |  |  |  |  |  |  |
| 5. | Something Just Like This (בהשתתפות קולדפליי)   | 4:07 |  |  |  |  |  |  |  |
| 6. | My Type (בהשתתפות אמילי וורן)   | 3:37 |  |  |  |  |  |  |  |
| 7. | It Won't Kill Ya (בהשתתפות לואן אמרה)   | 3:37 |  |  |  |  |  |  |  |
| 8. | Paris  | 3:41 |  |  |  |  |  |  |  |
| 9. | Honest  | 3:28 |  |  |  |  |  |  |  |
| 10. | Wake Up Alone (בהשתתפות ג'נה אייקו)   | 3:35 |  |  |  |  |  |  |  |
| 11. | Young  | 3:44 |  |  |  |  |  |  |  |
| 12. | Last Day Alive (בהשתתפות Florida Georgia Line)   | 3:34 |  |  |  |  |  |  |  |
| משך כולל: | משך כולל: | 43:19 |  |  |  |  |  |  |  |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 9 |
|  אוסטרליה | מצעד האלבומים האוסטרלי | 4 |
|  איטליה | מצעד האלבומים האיטלקי | 8 |
|  אירלנד | מצעד האלבומים האירי | 3 |
|  ארצות הברית | בילבורד 200 | 1 |
|  ארצות הברית | מצעד אלבומי הדאנס\אלקטרוני | 1 |
|  גרמניה | GfK – טופ 100 | 11 |
|  דנמרק | היטליסטן | 7 |
|  הולנד | מצעד 100 האלבומים ההולנדיים | 3 |
|  הונגריה | Mahasz | 27 |
|  הממלכה המאוחדת | מצעד האלבומים הבריטי | 3 |
|  הממלכה המאוחדת | מצעד אלבומי הדאנס | 1 |
|  ולוניה | אולטראטופ 40 | 19 |
|  יפן | אוריקון | 6 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 4 |
|  ספרד | PROMUSICAE | 11 |
|  סקוטלנד | מצעד האלבומים הסקוטי | 5 |
|  פורטוגל | מצעד האלבומים הפורטוגזי (AFP) | 17 |
|  פינלנד | המצעדים הפיניים הרשמיים | 3 |
|  פלנדריה | אולטראטופ 50 | 2 |
|  צ'כיה | ČNS IFPI | 2 |
|  צרפת | SNEP | 25 |
|  קוריאה הדרומית | סירקל צ'ארט | 1 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 3 |
|  שווייץ | המצעד השווייצרי | 9 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 39 |
|  איטליה | מצעד האלבומים האיטלקי | 57 |
|  ארצות הברית | בילבורד 200 | 21 |
|  ארצות הברית | מצעד אלבומי הדאנס\אלקטרוני | 1 |
|  דנמרק | היטליסטן | 78 |
|  הולנד | מצעד 100 האלבומים ההולנדיים | 47 |
|  הממלכה המאוחדת | מצעד האלבומים הבריטי | 90 |
|  ניו זילנד | המצעד הניו זילנדי הרשמי | 29 |
|  פלנדריה | אולטראטופ 50 | 84 |
|  צרפת | SNEP | 83 |
|  קנדה | מצעד האלבומים הקנדי | 11 |
|  שוודיה | סוורייטופליסטן | 12 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  שוודיה | סוורייטופליסטן | 90 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה | 1,000,000 |
| איטליה (FIMI) | זהב | 25,000 |
| בריטניה (BPI) | זהב | 100,000 |
| דנמרק (IFPI Denmark) | זהב | 10,000 |
| נורווגיה (IFPI Norway) | פלטינה | 20,000 |
| צרפת (SNEP) | זהב | 50,000 |
| קנדה (Music Canada) | פלטינה 2× | 160,000 |
| שוודיה (GLF) | פלטינה | 30,000 |
 מכירות + הזרמת מדיה בלבד
הערות שוליים

↑  ג'ואי מוו, דיג'יי סוויול, אלכס פאל, קפטן חותך
↑  אוראל אדמקה, הצ'יינסמוקרס: "מסיבה ענקית באווירה בינלאומית", באתר פרוגי, ‏04 באוגוסט 2017
↑  שירי הדר, "הקהל הישראלי - אולי הכי טוב באזור": הצ'יינסמוקרס עלו על נוסחה מנצחת, באתר ynet, 4 באוגוסט 2017
↑  Album Accreds 2015, www.aria.com.au (באנגלית)
↑  "Gold & Platinum - RIAA". RIAA (באנגלית אמריקאית). נבדק ב-2018-09-30.
↑  FIMI - Certificazioni - FIMI, www.fimi.it (באיטלקית)
↑  bpi
↑  Welcome to IFPI | IFPI, ifpi.dk (באנגלית)
↑  IFPI, www.ifpi.no (ב־)
↑  SNEP - Syndicat National de l'édition Phonographique, SNEP (בצרפתית)
↑  "Gold/Platinum - Music Canada". Music Canada (באנגלית אמריקאית). נבדק ב-2018-09-30.
↑  www.sverigetopplistan.se - Veckolista Album - Vecka 49, 7 december 2012, ‏2013-11-02
| הצ'יינסמוקרס |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Memories...Do Not Open • Sick Boy • World War Joy • So Far So Good |  |
| מיני-אלבומים | Bouquet • Collage • Sick Boy EP • Sick Boy...This Feeling • World War Joy EP |  |
| סיבובי הופעות | Memories Do Not Open Tour • Euro Memories... Do Not Open Tour • World War Joy Tour |  |
| הצ'יינסמוקרס – שירים |
| --- | --- | --- |
| Bouquet | "Roses" • "Waterbed" • "Until You Were Gone" • "New York City" |  |
| Collage | "Don't Let Me Down" • "Inside Out" • "Closer" • "All We Know" • "Setting Fires" |  |
| Memories...Do Not Open | "Honest" • "Something Just Like This" • "Paris" |  |
| Sick Boy | "Sick Boy" • "You Owe Me" • "Everybody Hates Me" • "Somebody" • "Side Effects" • "Save Yourself" • "This Feeling" • "Siren" • "Beach House" • "Hope" |  |
| World War Joy | "Who Do You Love" • "Kills You Slowly" • "Do You Mean" • "Call You Mine" • "Takeaway" • "Push My Luck" • "The Reaper" • "Family" • "See the Way" • "P.S. I Hope You're Happy" |  |
| סינגלים אחרים | "Erase" • "The Rookie" • "Selfie" • "Kanye" • "Polkadots" • "Let You Go" • "Split (Only U)" |  |
| סינגלים שיווקים | "The One" • "Young" |  |
| 0 | 1 | 2 |
| --- | --- | --- |
| הקודם: 2017: לינדזי סטרלינג – Brave Enough | פרס המוזיקה של בילבורד לאלבום הדאנס/אלקטרוני המוביל   2018: הצ'יינסמוקרס – Memories...Do Not Open  | הבא: 2019: הצ'יינסמוקרס – Sick Boy |
| --- | --- |
בקרת זהויות :  MusicBrainz release group: b4deecbb-2b7d-42ac-b7df-9ae7439d532b
Trespass (אלבום)

Trespass הוא אלבום האולפן השני של להקת ג'נסיס הבריטית משנת 1970, האחרון עם הגיטריסט אנתוני פיליפס והיחיד עם המתופף ג'ון מיהאו. האלבום כלל שירים בסגנון פולק רוק יחד עם רוק מתקדם. השירים היו הרבה יותר ארוכים מאלבום הבכורה, From Genesis to Revelation. לאחר פיטוריו של מיאהו, הוא הוחלף על ידי פיל קולינס (לעתיד מנהיגה השני של הלהקה לאחר פיטר גבריאל).
באלבום שישה שירים, אורך כל שיר נע בין 4 עד ל-9 דקות. באלבום יש את הסינגל The Knife שמאופיין בסגנונות כמו: רוק פסיכדלי, הבי מטאל והארד רוק. השיר מספר על מנהיג כריזמטי אשר מוביל את אנשיו לקרב אבוד. באלבום יש שני כלים אשר לא היו נפוצים אצל ג'נסיס כמו: דולצימר ואקורדיון. עטיפת האלבום צוירה על ידי פול וויטהוד שלאחר מכן יצייר שני ציורים לעטיפות האלבומים שלהם. בעטיפה רואים שוויטהוד חתך את הציור בסכין, וזה מרמז לקטע האחרון באלבום, The Knife.
רשימת השירים

| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Looking for Someone  | 7:06 |  |  |  |  |  |  |  |
| 2. | White Mountain  | 6:45 |  |  |  |  |  |  |  |
| 3. | Visions of Angels  | 6:51 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 4. | Stagnation  | 8:55 |  |  |  |  |  |  |  |
| 5. | Dusk  | 4:13 |  |  |  |  |  |  |  |
| 6. | The Knife  | 9:00 |  |  |  |  |  |  |  |
משתתפים

פיטר גבריאל - שירה, חליל צד, אקורדיון, כלי הקשה
אנתוני פיליפס - גיטרה חשמלית, אקוסטית, דולצימר, שירה מלווה
טוני בנקס - פסנתר, מלוטרון, עוגב, גיטרה אקוסטית, קולות
מייק רת'רפורד - גיטרה בס, צ'לו, גיטרה, קולות
ג'ון מיהאו - תופים, כלי הקשה, קולות
Sniper: Ghost Warrior 2

| --- | --- |

עטיפת המשחק
 כללי
 תאריך הוצאה:  12 במרץ 2013 צפון אמריקה   15 במרץ 2013 אירופה   19 במרץ 2013 אוסטרליה
 סוגה:  משחק יריות טקטי, משחק התגנבות
 פיתוח:  City Interactive 
 הוצאה לאור:  City Interactive 
 ארץ מקור:  פולין 
 שפות:  אנגלית, פולנית, צ'כית, יפנית, קוריאנית, ספרדית, גרמנית, איטלקית, צרפתית, רוסית 
 הפצה:  City Interactive   סטים   Namco Bandai Games (לאירופה)
 סדרה:  Sniper: Ghost Warrior 
 דרישות תוכנה
 מנוע משחק:  CryEngine 3
 מצבי משחק:  שחקן יחיד, Co-Op
 פלטפורמות:  Xbox 360, פלייסטיישן 3, Microsoft Windows 
 מדיה:  DVD, הורדה דיגיטלית מסטים
 המשחק הקודם:  Sniper: Ghost Warrior 
 sniperghostwarrior2.com
 
2 Sniper: Ghost Warrior הוא משחק ירי בגוף ראשון ומשחק טקטיקה שפותח על ידי City Interactive. המנוע הגרפי של המשחק מאפשר לכדור לנוע ברוח אחרי הירייה, ותנאי צליפה כמו במציאות. יציאת המשחק נקבעה בחודש אוגוסט 2012, אך Eurogamer הודיעו שהמשחק נדחה, ולבסוף הוא יצא ב-12 במרץ 2013.
ציונים

| האתר | הציון |
| --- | --- |
GameRankings: X360 - 53.62%   PC - 54.56%   PS3 - 55.43%
Metacritic: X360 - 52/100   PC - 52/100   PS3 - 52/100
האתר: הציון
IGN: 7/10 - PS3   7.2/10 - X360   5/10 - PC
GameSpot: 7/10
GameZone: 2.7/5
Game Informer: 5/10
ראו גם

Sniper: Ghost Warrior
Sniper Elite V2
אדי ברניס ג'ונסון

אדי ברניס ג'ונסון (באנגלית: Eddie Bernice Johnson;‏ 3 בדצמבר 1935 – 31 בדצמבר 2023) הייתה פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס השלושים של מדינת טקסס, ברציפות מאז 1993, ובמשך שלושים שנה הייתה היחידה לייצג מחוז זה בקונגרס מאז שנוצר ועד לפרישתה ב-2023. ג'ונסון, שהייתה חברת המפלגה הדמוקרטית, הייתה האחות הראשונה שנבחרה לקונגרס האמריקאי, והייתה הוותיקה ביותר במשלחת טקסס לקונגרס. כמו כן, לאחר מותו של דון יאנג, הפכה ג'ונסון לחברת בית הנבחרים המבוגרת ביותר. בשנים 2019–2023 כיהנה כיו"ר ועדת המדע של בית הנבחרים האמריקאי. בנוסף, ג'ונסון פרצה דרך כאישה אפרו-אמריקאית, והייתה הראשונה לעמוד במגוון תפקידים ציבוריים בטקסס ובארצות הברית.
ג'ונסון חתמה כ-15 כהונות רצופות בינואר 2023.
ביוגרפיה > תחילת דרכה

ג'ונסון נולדה וגדלה בווייקו שבטקסס, וכשהתבגרה שאפה לעבוד בעולם הרפואה. היא עזבה את טקסס, בה היו בתי ספר בעלי הפרדה גזעית, ולמדה במכללת סנט מרי הקתולית שבאינדיאנה, שם קיבלה תעודת סיעוד בשנת 1956. בהמשך עברה לאוניברסיטה הנוצרית של טקסס בפורט וורת', שם השלימה לימודי תואר ראשון בסיעוד. אחר כך למדה באוניברסיטה המתודיסטית הדרומית השוכנת בדאלאס, וקיבלה תואר מוסמך אוניברסיטה במינהל ציבורי בשנת 1976. היא הייתה האפרו-אמריקאית הראשונה שעבדה כאחות פסיכיאטרית ראשית בבית החולים של המינהל לחיילים משוחררים בדאלאס. היא נכנסה לפוליטיקה של ארצות הברית לאחר 16 שנים בתפקיד זה.
לאחר העברת חוק זכויות האזרח ב-1964 וחוק זכויות ההצבעה בשנה העוקבת אשר אפשרו לאפרו-אמריקאים בדרום ארצות הברית להירשם ולהצביע, יותר ויותר אפרו-אמריקאים החלו להתמודד לתפקידים ציבוריים. בשנת 1972, כמועמדת אנדרדוג במירוץ למחוז הבחירה ה-33 בבית הנבחרים של טקסס, זכתה ג'ונסון בניצחון מוחץ. היא הייתה האישה השחורה הראשונה מדאלאס שנבחרה אי פעם לתפקיד ציבורי. עד מהרה היא הפכה לאישה הראשונה בתולדות טקסס שהובילה ועדה בבית הנבחרים בטקסס, הלא היא ועדת העבודה.
בשנת 1977 עזבה את בית המחוקקים של טקסס כאשר נשיא ארצות הברית ג'ימי קרטר מינה אותה למנהלת אזורית במחלקת הבריאות, החינוך והרווחה של ארצות הברית. היא הייתה האישה האפרו-אמריקאית הראשונה שמילאה תפקיד זה.
ביוגרפיה > בסנאט של טקסס

ב-1986 שבה לחיים הפוליטיים כאשר נבחרה לסנאט של מדינת טקסס. היא הייתה האישה הראשונה והאפרו-אמריקאית הראשונה מאזור דאלאס שאיישה תפקיד זה מאז תקופת השיקום. היא מיקדה את תשומת לבה בבריאות הציבור, חינוך, דיור ציבורי, שוויון גזעי, פיתוח כלכלי והרחבת מקומות עבודה. ג'ונסון כיהנה בוועדת הכספים, בה הייתה יושבת ראש ועדת המשנה לבריאות ושירותי אנוש, וכמו כן הייתה חברה בוועדת החינוך. היא ניסחה חקיקה להסדרת מרכזי רדיולוגיה אבחנתית, לדרישת בדיקות לגילוי סמים בבתי חולים, למתן איסור אפליה של נפגעי איידס, לשיפור הגישה לטיפול בחולי איידס בשירותי הבריאות הציבוריים, וכן פעלה לאיסור מתן שוחד לרופאים. ג'ונסון, תומכת נלהבת של דיור בר-השגה, נתנה את חסותה להצעת חוק שתאפשר לרשויות עירוניות לטפל בדיור לא-תקני על חשבון בעלי הדירות, וכתבה הצעת חוק לאכיפת איסורים נגד אפליית דיור.
ג'ונסון פעלה נגד גזענות, תוך שהיא מתמודדת בעצמה עם אפליה בבית המחוקקים. בריאיון עיתונאי אמרה ל"שיקגו טריביון": ”להיות אישה ולהיות שחורה זו אולי נכות כפולה. כשאתה רואה מי בפגישות הפרטיות החשובות, מי מקבל את ההחלטות החשובות, אלה גברים.” ג'ונסון העניקה את חסותה למספר הצעות חוק שמטרתן שוויון מגדרי, כולל הצעת חוק לקביעת יעדים מדינתיים לקיום עסקים עם בתי עסק מקופחים חברתית. כסנאטורית היא ערכה בנוסף שימועים לחקר תלונות. לראיה, בשנת 1989 העידה בבית משפט פדרלי על גזענות בעיריית דאלאס. ב-1992 הגישה בקשה רשמית אל מחלקת המשפטים של ארצות הברית לחקור הטרדות של סטודנטים שחורים. באותה השנה קיימה דיונים לבחינת אישומים של אפליה בגין הצבעות התקשרות בלתי-הוגנות ב"מאיץ החלקיקים מוליך-העל" (Superconducting Super Collider). בתקופתה בסנאט הביעה את חששותיה מההשפעות של האפליה על הדור הצעיר.
ביוגרפיה > בית הנבחרים האמריקאי

באמצע כהונתה השנייה בסנאט המדינתי בחרה ג'ונסון להתמודד בבחירות המקדימות של המפלגה הדמוקרטית לייצוג מחוז הקונגרס השלושים של טקסס, שנוצר זה עתה לאחר תוצאות מפקד האוכלוסין של ארצות הברית ב-1990. היא הביסה את המועמדת הרפובליקנית לוסי קיין ברוב בן 72% בבחירות הכלליות בנובמבר 1992. בשנת 1994 גברה עליה שוב עם 73% מקולות הבוחרים. בשנת 1996, בית המשפט העליון של ארצות הברית קבע בתיק "בוש נגד ורה" כי שלושה מחוזות קונגרס בטקסס מנוגדים לחוקה, לכן ההרכב הדמוגרפי של מחוז הקונגרס שלה השתנה באופן משמעותי. היא זכתה בבחירות בשנה זו בכ-55% מהקולות, שיעור ההצבעה הנמוך אליו זכתה אי פעם כשהתמודדה לקונגרס. מאז נבחרה מחדש אחת לשנתיים.
כיושבת הראש ה-17 של השדולה השחורה בקונגרס, ג'ונסון התנגדה ב-2002 להחלטה לצאת למלחמת עיראק. ב-2004 נמנתה בין 31 חברי בית הנבחרים שהצביעו נגד ספירת קולות חבר האלקטורים מאוהיו בבחירות לנשיאות באותה השנה. בשנת 2007 מונתה ליו"ר ועדת המשנה של ועדת התחבורה והתשתית לענייני משאבי המים ואיכות הסביבה בקונגרס ה-110 ובקונגרס ה-111. היא הייתה האפרו-אמריקאית הראשונה והאישה הראשונה בקונגרס שכיהנה כיו"ר ועדת משנה זו. כיו"ר ועדת המשנה, נתנה ג'ונסון את חסותה ל"חוק פיתוח מקורות המים". במהלך כהונתה הובילה את המאמצים לביטול הווטו שהטיל הנשיא ג'ורג' ווקר בוש. היה זה ביטול הווטו הנשיאותי היחיד בנשיאותו של בוש.
במהלך הפריימריז במפלגה הדמוקרטית בבחירות לנשיאות 2008, תמכה ג'ונסון תחילה בסנאטור ג'ון אדוארדס מקרוליינה הצפונית. לאחר פרישתו מהמירוץ, היא הבטיחה את תמיכתה כצירת-על לברק אובמה. ג'ונסון התנגדה בעקביות לקונצנזוס בקונגרס להכרה בשואת הארמנים. בשנת 2009, כשנשאלה האם היא מכירה ברצח העם הארמני, ענתה "לא". בשנת 2017, כשהתראיינה לסרט טלוויזיה בנושא ונשאלה האם היא מכחישה שהתחולל רצח עם בארמנים, השיבה ג'ונסון כי היא אכן מכחישה את השואה הארמנית. בשנת 2019 הייתה ג'ונסון אחת משלושת חברי בית הנבחרים שהצביעו "נוכח" בהחלטה המכירה ברצח העם הארמני.
באוגוסט 2010 אמרה איימי גולדסון, היועצת המשפטית של השדולה השחורה בקונגרס, כי ג'ונסון הפרה את הכללים הארגוניים של השדולה בכך שהעניקה לפחות 15 מלגות לקרובי משפחתה או לילדי מנהל המחוז אותו היא מייצגת, רוד גיבנס. מתן מלגות זה היווה הפרה של כללי נגד-נפוטיזם, קל וחומר כשמקבלי המלגות לא היו זכאים אליהן משום שלא היו תושבי מחוז הקונגרס כנדרש. ג'ונסון אמרה ששגתה "בתום לב" במתן המענקים ותעבוד עם הקרן לתיקון העוולות.
באוקטובר 2019 הודיעה ג'ונסון שתפרוש עם התפזרות הקונגרס ה-117 של ארצות הברית.
נפטרה ב-31 בדצמבר 2023.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  רוברט סורו, In Dallas, Race Is at the Heart Of City Politics, באתר הניו יורק טיימס, 10 בספטמבר 1989 (באנגלית)
↑  FINAL VOTE RESULTS FOR ROLL CALL 7, באתר מזכיר בית הנבחרים של ארצות הברית, 6 בינואר 2005 (באנגלית)
↑  דניאל ארקין, Ilhan Omar faces blowback after voting 'present' on Armenian genocide resolution, באתר NBC News‏, 30 באוקטובר 2019 (באנגלית)
↑  Rep. Eddie Bernice Johnson violated rules, steered scholarships to relatives, באתר דאלאס מורנינג ניוז, 30 באוגוסט 2010 (באנגלית)
↑  ברידג'ט באומן, Texas Democrat Eddie Bernice Johnson says she’ll run for one final term, באתר Roll Call‏, 9 באוקטובר 2019 (באנגלית)
| --- | --- |
בקרת זהויות :  ISNI: 0000 0000 3492 7550  LCCN: n92103243  SNAC: w6j98qcj  US Congress: J000126  VIAF: 13971150   WorldCat (עם VIAF): 13971150 
ג'ונסון וחבר בית הנבחרים מאט סלמון מעניקים שי לנשיאת הרפובליקה הסינית צאי יינג-ון, 2016
אדי ג'ורדן

| --- | --- |

ג'ורדן בשנת 2007
 לידה:  29 בינואר 1955 (בן 69) וושינגטון די. סי., ארצות הברית
 עמדה:  רכז / מאמן
 גובה:  1.85 מטרים
 מכללה:  אוניברסיטת ראטגרס
 דראפט:  בחירה מספר 33, 1977 קליבלנד קאבלירס
 קבוצות כשחקן
 1977 1977–1980 1980–1983 1984 1984:  קליבלנד קאבלירס ניו ג'רזי נטס לוס אנג'לס לייקרס פורטלנד טרייל בלייזרס לוס אנג'לס לייקרס
 הישגים כשחקן
 זכייה באליפות ה-NBA‏ (1982)
 קבוצות כמאמן
 1986–1988 1988–1991 1992–1997 1997–1998 1999–2003 2003–2008 2009–2010 2012–2013 2013–2016 2017–2018:  בוסטון קולג' (עוזר) אוניברסיטת ראטגרס (עוזר) סקרמנטו קינגס (עוזר) סקרמנטו קינגס ניו ג'רזי נטס (עוזר) וושינגטון ויזארדס פילדלפיה 76' לוס אנג'לס לייקרס (עוזר) אוניברסיטת ראטגרס שארלוט הורנטס (עוזר)
 הישגים כמאמן
 מאמן נבחרת המזרח במשחק האולסטאר (2007)
אדוארד מונטגמרי "אדי" ג'ורדן (באנגלית: Edward Montgomery "Eddie" Jordan; נולד ב-29 בינואר 1955) הוא כדורסלן עבר ומאמן כדורסל אמריקאי. היה בעברו המאמן הראשי של קבוצות סקרמנטו קינגס, וושינגטון ויזארדס ופילדלפיה 76' מליגת ה-NBA.
בין השנים 1977–1984 שיחק ב-NBA מעמדת הרכז, ולאורך התקופה רשם ממוצעים של 8.1 נקודות, 3.8 אסיסטים, 1.9 ריבאונדים ו-1.8 חטיפות למשחק. בעונת 1981/1982 זכה באליפות ה-NBA כשחקן לוס אנג'לס לייקרס.
קריירת מכללות

ג'ורדן נולד וגדל בוושינגטון די. סי., ובין השנים 1973–1977 למד באוניברסיטת ראטגרס אשר בניו ג'רזי. בעונת 1974/1975 סייע לקבוצת הכדורסל של האוניברסיטה להעפיל לראשונה בתולדותיה לטורניר אליפות המכללות, ובעונה העוקבת השתתף עמה בפיינל פור הטורניר. במשחק חצי הגמר הצטיין ג'ורדן עם 16 נקודות ו-6 אסיסטים, אך קבוצתו הפסידה מול אוניברסיטת מישיגן, בה שיחק ריקי גרין, בתוצאה 70–86. ממוצעיו הכוללים של ג'ורדן לאורך 4 עונותיו בליגת המכללות הם 14.1 נקודות ו-5.6 אסיסטים למשחק.
קריירת משחק

בדראפט ה-NBA‏ 1977 נבחר ג'ורדן בבחירה ה-33, על ידי קליבלנד קאבלירס. לאחר 22 משחקים בקליבלנד שוחרר מהקבוצה, וחתם על חוזה בניו ג'רזי נטס. בעונת 1979/1980 שימש כרכז הפותח של הנטס, ורשם ממוצעי שיא של 13.3 נקודות, 6.8 אסיסטים, 3.3 ריבאונדים ו-2.7 חטיפות למשחק.
בנובמבר 1980, לאחר כ-3 שנים בניו ג'רזי, הועבר בטרייד ללוס אנג'לס לייקרס בתמורה לבחירת דראפט עתידית. בעונת 1981/1982 זכה עם הלייקרס באליפות ה-NBA, כמחליפו מהספסל של מג'יק ג'ונסון. בעונה העוקבת העפילה הקבוצה בשנית לסדרת הגמר, אולם הובסה בו מול פילדלפיה 76' בתוצאה 0–4.
בסיום עונת 1982/1983 הועבר בטרייד לסן דייגו קליפרס, ומיד שוחרר ממנה. בינואר 1984 חתם על חוזה בפורטלנד טרייל בלייזרס, ממנה שוחרר כחודש לאחר מכן. באפריל 1984 חתם על חוזה בלייקרס עד לתום עונת 1983/1984, בסיומה פרש ממשחק, בגיל 29.